COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL ȘI COMITETUL REGIUNILOR

Modificare adusă fișei financiare care însoțește Regulamentul (UE) nr. 912/2010

Regulamentul (UE) nr. 912/2010 al Parlamentului European și al Consiliului din 22 septembrie 2010[1] instituie Agenția GNSS European, abrogă Regulamentul (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și modifică Regulamentul (CE) nr. 683/2008 al Parlamentului European și al Consiliului. Regulamentul a intrat în vigoare la data de 9 noiembrie 2010.

Regulamentul are ca obiectiv principal înființarea Agenției GNSS European și definirea misiunilor acesteia în conformitate cu dispozițiile Regulamentului (CE) nr. 683/2008[2], care reprezintă actul fundamental pentru continuarea desfășurării programelor europene de radionavigație prin satelit Galileo și EGNOS. Agenția GNSS European are acum patru misiuni: acreditarea de securitate a celor două sisteme europene de radionavigație prin satelit; exploatarea centrului de securitate Galileo, numit „Centrul de monitorizare a securității Galileo” („ Galileo Security Monitoring Center ” sau GSMC); participarea la pregătirea pentru comercializarea sistemelor; îndeplinirea altor sarcini pe care Comisia i le poate aloca, în conformitate cu articolul 54 alineatul (2) litera (b) din regulamentul financiar.

Regulamentul (UE) nr. 912/2010 a fost adoptat în urma transmiterii către Parlamentul European și Consiliu a unui proiect de text adoptat de Comisie pe 24 martie 2009 (COM(2009) 139 final). Acest proiect era însoțit de o fișă financiară care a fost și ea transmisă către Parlamentul European și Consiliu. Cifrele din fișa financiară aveau la bază elementele de care Comisia dispunea în acel moment în ceea ce privește costurile previzibile de funcționare a Agenției GNSS European, în special în materie de personal.

Cu toate acestea, cu doi ani în urmă cunoștințele referitoare la volumul de muncă impus de respectarea cerințelor de securitate legate de cele două sisteme europene de radionavigație prin satelit nu erau atât de avansate ca în momentul de față. Din 2009 până în prezent, diverse studii și întâlniri ale experților tehnici, în mare parte clasificate, au permis determinarea exactă a resurselor necesare pentru a respecta cerințele în acest domeniu. Mai mult, pe parcursul dezbaterilor cu privire la viitorul Regulament (UE) nr. 912/2010 care au avut loc în Parlament și Consiliu, a reieșit necesitatea de a aduce o serie de completări (în special în ce privește acreditarea de securitate a sistemelor) și diverse clarificări textului propus de Comisie.

Astfel, în ceea ce privește misiunea încredințată Agenției de a acredita securitatea sistemelor, textul propus de Comisie se limita doar la înființarea consiliului de acreditare de securitate, în timp ce regulamentul adoptat în final precizează condițiile în care consiliul trebuie să își desfășoare activitatea. Regulamentul prevede, printre altele, instituirea de către consiliul de acreditare de securitate a unor organe subordonate specifice, în special un grup de experți însărcinat cu actualizarea analizelor de securitate și efectuarea de teste, și o autoritate de distribuție criptografică.

Mai mult, în propunerea de decizie a Parlamentului European și a Consiliului privind modalitățile de acces la serviciul public reglementat oferit de sistemul global de radionavigație prin satelit constituit în cadrul programului Galileo, adoptată de Comisie pe 8 octombrie 2010 [COM(2010) 550 final] și supusă în prezent dezbaterii Parlamentului European și a Consiliului se detaliază și rolul consiliului de acreditare de securitate. Conform propunerii, consiliul de acreditare este responsabil pentru acreditarea producătorilor de receptori concepuți pentru recepționarea semnalelor legate de serviciul public reglementat (PRS - public regulated service ).

În ceea ce privește exploatarea GSMC, Regulamentul (UE) nr. 912/2010 prevede că personalul acestui centru este supus acelorași dispoziții statutare și regulamentare ca și ceilalți angajați ai Agenției GNSS European. Este important de menționat că GSMC, format din două centre operaționale distincte, unul situat în Franța și celălalt în Regatul Unit, trebuie să fie complet funcțional începând din 2013, astfel încât în 2014 să fie complet utilizabil. Centrul trebuie să funcționeze 24 de ore din 24, 7 zile din 7. Din cele mai recente studii rezultă că GSMC va avea nevoie, în total, de 16 angajați începând din 2012 și de 28 în 2013.

Ansamblul modificărilor aduse câmpului de acțiune al consiliului de acreditare de securitate și al GSMC vor afecta, bineînțeles, costurile de funcționare ale Agenției GNSS European.

Trebuie subliniat faptul că respectarea cerințelor de securitate este o condiție esențială pentru punerea în funcțiune și exploatarea sistemelor europene de radionavigație prin satelit, din moment ce aceste sisteme pot periclita în mod direct securitatea statelor membre și a Uniunii Europene.

De asemenea, decizia Consiliului European de a stabili sediul Agenției GNSS European la Praga antrenează costuri de mutare care sunt în curs de evaluare. În proiectul de buget a fost introdusă deja o sumă preliminară, care să acopere cheltuielile inițiale cu mutarea, și care va fi revizuită după încheierea negocierilor cu guvernul ceh. Comisia va informa ulterior autoritatea bugetară în legătură cu rezultatele acestei evaluări finale.

Rezultă de aici necesitatea stringentă de a actualiza fișa financiară pe baza elementelor menționate mai sus. Noua fișă financiară este prezentată în anexă.

FIȘĂ FINANCIARĂ LEGISLATIVĂ REVIZUITĂ

1. CADRUL PROPUNERII/INIȚIATIVEI

1.1. Denumirea propunerii/inițiativei

1.2. Domeniul/domeniile de politică în cauză

1.3. Tipul propunerii/inițiativei

1.4. Obiectiv(e)

1.5. Motivul(motivele) propunerii/inițiativei

1.6. Durata acțiunii și a impactului financiar al acesteia

1.7. Tipul (tipurile) de gestiune preconizat(e)

2. MĂSURI DE GESTIONARE

2.1. Dispoziții în materie de monitorizare și raportare

2.2. Sistemul de gestiune și control

2.3. Măsuri de prevenire a fraudelor și a neregulilor

3. IMPACTUL FINANCIAR ESTIMAT AL PROPUNERII/INIȚIATIVEI

3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

3.2. Impactul estimat asupra cheltuielilor

3.2.1. Sinteza impactului estimat asupra cheltuielilor

3.2.2. Impactul estimat asupra creditelor operaționale

3.2.3. Impactul estimat asupra creditelor cu caracter administrativ

3.2.4. Compatibilitatea cu actualul cadru financiar multianual

3.2.5. Participarea terților la finanțare

3.3. Impactul estimat asupra veniturilor

CADRUL PROPUNERII/INIȚIATIVEI

Denumirea propunerii/inițiativei

Regulament al Parlamentului European și al Consiliului de modificare a Regulamentului (UE) nr. 912/2010 din 22 septembrie de instituire a Agenției GNSS European –modificare adusă fișei financiare

Domeniul (domeniile) de politică în cauză în structura ABM/ABB[3]

Domeniul (domeniile) de politică în cauză în structura ABM/ABB: Întreprinderi și industrie

Capitolul 02 05: PROGRAME DE NAVIGAȚIE PRIN SATELIT (GALILEO ȘI EGNOS)

Tipul propunerii/inițiativei

( Propunere/inițiativă care se referă la o acțiune nouă

( Propunere/inițiativă care se referă la o acțiune nouă ca urmare a unui proiect-pilot/a unei acțiuni pregătitoare[4]

( Propunere/inițiativă care se referă la prelungirea unei acțiuni existente

( Propunerea/inițiativa se referă la o acțiune reorientată către o acțiune nouă

Obiective

Obiectiv(e) strategic(e) multianual(e) al(e) Comisiei vizat(e) de propunere/inițiativă

Susținerea prezenței europene în spațiu și dezvoltarea serviciilor legate de sateliți

Obiectiv(e) specific(e) și activitatea (activitățile) ABM/ABB în cauză

Obiectiv specific

Dezvoltarea și asigurarea infrastructurii și serviciilor bazate pe radionavigația prin satelit (Galileo)

Activitatea (activitățile) ABM/ABB în cauză

02 05 Programul de navigație prin satelit (Galileo și EGNOS)

Rezultatul (rezultatele) și impactul preconizate

A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

Cifrele alocate în acest moment pentru dezvoltarea Autorității de supraveghere Galileo (GSA), în principal a Centrului de supraveghere a securității GALILEO (GSMC) arată că nu este posibilă asigurarea misiunilor în materie de securitate, în special capacitatea de analiză și de reacție la amenințările la adresa GALILEO. Este necesară, așadar, revizuirea fișei financiare inițiale, în vederea adaptării acesteia la nevoile reale de personal ale agenției. Finanțarea personalului suplimentar va fi asigurată printr-un transfer de la rubrica bugetară dedicată gestionării programului GNSS.

Indicatori de rezultat și de impact

A se preciza indicatorii care permit monitorizarea punerii în aplicare a propunerii/inițiativei.

N/A

Motivele (motivele) propunerii/inițiativei

Cerințe de îndeplinit pe termen scurt sau lung

Se reamintește faptul că Agenția GNSS European, denumită GSA, va furniza personalul aferent infrastructurii sistemului GALILEO, denumită GSMC (GALILEO Security Monitoring Center ). Acest centru reprezintă „creierul” sistemului GALILEO în tot ceea ce privește securitatea sa. Având două locații geografice, personalul va fi situat fizic în Franța, la Saint Germain en Laye, și în Regatul Unit, la Swanwick.

GSMC reprezintă un centru operațional al sistemului. Va funcționa 24 de ore din 24, 7 zile din 7, cu operatori calificați. Va avea, de asemenea, capacitatea de a analiza și de a reacționa la diverse amenințări sau atacuri și va trebui, deci, să fie operațional înainte de punerea în funcțiune a serviciilor GALILEO, adică să fie perfect operațional în 2014; dacă se iau în considerare faza de formare și cea de luare în primire a sistemului, aceasta înseamnă că centrul trebuie să fie operațional din 2013.

Cifrele prezentate în fișa financiară inițială din 2009, respectiv 8 posturi în 2012 și 13 posturi în 2013, fuseseră însoțite de numeroase rezerve introduse de autorii textului, întrucât dosarul nu conținea încă toate informațiile necesare.

Din punct de vedere tehnic, în urmă cu aproape 3 ani cunoștințele privind volumul de muncă necesar în materie de securitate nu erau atât de avansate cum sunt astăzi. Studii succesive privind amenințările, punctele vulnerabile și clasificarea ca secret UE au permis cunoașterea mai aprofundată a sistemului și identificarea tipurilor de apărare care trebuie introduse.

Din punct de vedere juridic, regulamentele în cauză, și anume nr. 683/2008 și nr. 912/2010 au evidențiat complexitatea sistemului, rolul său esențial în materie de securitate și implicit rolul crucial al GSA. Ceea ce este cel mai important, se va face tot posibilul pentru ca niciun utilizator rău-intenționat să nu poată avea acces la sistem, la infrastructura aferentă sau la semnalele sale securizate, în special în caz de criză. Mecanismele se sprijină pe dispozitive care vor fi sub controlul GSMC, care controlează securitatea sistemului, dar care administrează și serviciul securizat PRS, care va fi utilizat de ministerele de apărare, de forțele de poliție, de autoritățile vamale și de serviciile guvernamentale. Consiliul, Parlamentul European și statele membre lucrează în prezent la decizia Comisiei care definește politica de acces la serviciul securizat PRS, rezultatul fiind așteptat în 2011. Statele membre asigură și acreditarea de securitate a sistemului GALILEO, în temeiul Regulamentului UE nr. 912/2010.

În sfârșit, se reamintește că, în afară de nevoile GSMC, GSA trebuie să facă față unor solicitări noi. Astfel, în cadrul dezbaterilor cu Consiliul și Parlamentul, GSA a primit trei sarcini suplimentare față de propunerea Comisiei (și implicit față de fișa financiară inițială). Impactul acestora asupra resurselor umane nu fusese luat în calcul. Acestea sunt:

- autoritatea de distribuție criptografică, numită ADC (Autoritatea de distribuție criptografică)

- gestionarea codurilor, numită FKC ( Flight Key Cell – Celula de supraveghere a codurilor de zbor)

- acreditarea segmentului utilizatorilor, adică acreditarea producătorilor de receptori PRS de către autoritățile naționale de securitate.

Valoarea adăugată a implicării UE

După cum se precizează la considerentul (33) din Regulamentul (CE) nr. 683/2008, punerea în funcțiune a unor sisteme de radionavigație prin satelit nu poate fi realizată în mod satisfăcător de statele membre, întrucât acest obiectiv depășește capacitățile financiare și tehnice ale unui stat membru care acționează singur. Acțiunea la nivel comunitar este, deci, cea mai potrivită pentru finalizarea programelor GNSS europene (Galileo și EGNOS).

Desigur, Regulamentul (UE) nr. 912/2010 este compatibil cu Regulamentul (CE) nr. 683/2008, actul fundamental al programelor GNSS europene, care stabilește, printre altele, finanțarea acestora în perioada 2008-2013.

Învățăminte desprinse din experiențele anterioare similare

NA

Coerența și posibila sinergie cu alte instrumente relevante

Trebuie reamintit, de asemenea, că programul a ales cea mai bună ofertă în ce privește securitatea și costurile, și anume oferta franco-britanică. Cele două state membre care vor găzdui sediile asigură securitatea acestora, precum și infrastructura și logistica, ceea ce înseamnă un câștig de circa 40 milioane EUR pentru program.

Durata acțiunii și a impactului financiar al acesteia

( Propunere/inițiativă cu durată limitată

- ( Propunere/inițiativă în vigoare din [ZZ/LL]AAAA până la [ZZ/LL]AAAA

- ( Impact financiar din [AAAA] până în [AAAA]

( Propunere/inițiativă cu durată nelimitată

- punere în aplicare cu o perioadă de creștere în intensitate din 2012 până în 2013,

- urmată de o perioadă de funcționare în regim de croazieră.

Tipul (tipurile) de gestiune preconizat(e)[5]

( Gestiune centralizată directă de către Comisie

( Gestiune centralizată indirectă, prin delegarea sarcinilor de execuție:

- ( agențiilor executive

- ( organismelor instituite de Comunități[6]

- ( organismelor publice naționale/organismelor cu misiune de serviciu public

- ( persoanelor cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar

( Gestiune partajată cu state membre

( Gestiune descentralizată împreună cu țări terțe

( Gestiune în comun cu organizații internaționale (de precizat)

Dacă se indică mai tipuri de gestiune, se furnizează detalii suplimentare în secțiunea „Observații“.

Observații

MĂSURI DE GESTIONARE

Dispoziții în materie de monitorizare și raportare

A se preciza frecvența și condițiile aferente acestor dispoziții.

Comisia este membră a Consiliului de administrație al agenției și participă din acest moment la toate hotărârile supuse votului.

Sistemul de gestiune și control

Riscul (riscurile) identificat(e)

N/A

Metoda (metodele) de control preconizată(e)

Conturile agenției sunt supuse aprobării Curții de Conturi și fac obiectul procedurii descărcării de gestiune. Serviciul de audit intern al Comisiei este auditorul intern al agenției.

Măsuri de prevenire a fraudelor și a neregulilor

A se preciza măsurile de prevenire și de protecție existente sau preconizate.

Agenția se supune controlului Oficiului de Luptă Antifraudă.

IMPACTUL FINANCIAR ESTIMAT AL PROPUNERII/INIȚIATIVEI

Rubrica (rubricile) din cadrul financiar multianual și linia bugetară (liniile bugetare) de afectată (afectate)

- Linii bugetare de cheltuieli existente

În ordinea rubricilor din cadrul financiar multianual și a liniilor bugetare.

Rubrica din cadrul financiar multianual | Linie bugetară | Natura cheltuielilor | Contribuție |

Număr [Descriere………………………………………] | CD/CND [7] | Țări AELS[8] | Țări candidate[9] | Țări terțe | În sensul articolului 18 alineatul (1) litera (aa) din regulamentul financiar |

1a | 02.010405 Programe europene de radionavigație prin satelit (EGNOS și Galileo) – Cheltuieli de gestionare administrativă 02.0502 Agenția GNSS European (GSA) | CND CD | DA DA | NU NU | NU NU | NU NU |

Impactul estimat asupra cheltuielilor

Sinteza impactului estimat asupra cheltuielilor

Creditele necesare pentru linia 02.050201 Agenția GNSS European (GSA) - Titlurile 1 și 2 (1 milion EUR în 2012 și 1 milion EUR în 2013) sunt acoperite prin redistribuirea liniei bugetare 02.010405 Programe europene de radionavigație prin satelit (EGNOS și Galileo) – Cheltuieli de gestionare administrativă.

milioane EUR (cu 3 zecimale)

Rubrica din cadrul financiar multianual: | Numărul 1a | Competitivitate pentru creștere economică și ocuparea forței de muncă |

DG: ENTR | Anul 2011[10] | Anul 2012 | Anul 2013 | TOTAL |

( Credite operaționale |

Linia bugetară 02.050201 Agenția GNSS European (GSA) – Titlurile 1 și 2 | Angajamente | (1) | 1,0 | 1,0 | 2,0 |

Plăți | (2) | 1,0 | 1,0 | 2,0 |

Linie bugetară | Angajamente | (1a) |

Plăți | (2a) |

( Credite cu caracter administrativ finanțate din bugetul anumitor programe operaționale[11] |

Linia bugetară 02.010405 Programe europene de radionavigație prin satelit (EGNOS și Galileo) – Cheltuieli de gestionare administrativă | (3) | -1,0 | -1,0 | -2,0 |

TOTAL credite suplimentare pentru DG ENTR | Angajamente | =1+1a +3 | 0 | 0 | 0 |

Plăți | =2+2a +3 | 0 | 0 | 0 |

( TOTAL credite operaționale | Angajamente | (4) | 1,0 | 1,0 | 2,0 |

Plăți | (5) | 1,0 | 1,0 | 2,0 |

( TOTAL credite cu caracter administrativ finanțate din bugetul anumitor programe operaționale | (6) | -1,0 | -1,0 | -2,0 |

TOTAL credite în cadrul RUBRICII 1a din cadrul financiar multianual | Angajamente | =4+ 6 | 0 | 0 | 0 |

Plăți | =5+ 6 | 0 | 0 | 0 |

Rubrica din cadrul financiar multianual: | 5 | „Cheltuieli administrative” |

milioane EUR (cu 3 zecimale)

Anul 2012 | Anul 2013 | TOTAL |

DG: <…….> |

( Resurse umane | N/A |

( Alte cheltuieli administrative | N/A |

TOTAL DG <….> | Credite | 0 | 0 | 0 |

TOTAL credite în cadrul RUBRICII 5 din cadrul financiar multianual | (Total angajamente = Total plăți) | 0 | 0 | 0 |

milioane EUR (cu 3 zecimale)

Anul N[12] | Anul N+1 | TOTAL |

TOTAL credite în cadrul RUBRICILOR 1-5 din cadrul financiar multianual | Angajamente | 0 | 0 | 0 |

Plăți | 0 | 0 | 0 |

Impactul estimat asupra creditelor operaționale

- ( Propunerea/inițiativa nu implică utilizarea de credite operaționale

- ( Propunerea/inițiativa implică utilizarea de credite operaționale din bugetul agenției, conform explicațiilor de mai jos:

Credite de angajament în milioane EUR (cu 3 zecimale)

|Tip[13] |Costul mediu |Număr |Cost total |Număr |Cost total |Număr |Cost total |Număr |Cost total |Număr |Cost total |Număr |Cost total |Număr |Cost total |Numărtotal |Cost total | |OBIECTIVUL nr. 1 Acreditarea de securitate | | | | | | | | | | | | | | | | | |Titlurile 1 și 2 | | | | | |3,300 | |3,500 | | | | | | | | | | | |Titlul 3 | | | | | |0,870 | |0,900 | | | | | | | | | | | |Subtotal Obiectivul 1 | | | |4,170 | |4,400 | | | | | | | | | | | |OBIECTIVUL nr. 2 Participarea la pregătirea pentru comercializare | | | | | | | | | | | | | | | | | |Titlurile 1 și 2 | | | | | |2,400 | |2,500 | | | | | | | | | | | |Titlul 3 | | | | | |0,700 | |0,800 | | | | | | | | | | | |Subtotal Obiectivul 2 | | | |3,100 | |3,300 | | | | | | | | | | | |OBIECTIVUL nr. 3 Exploatarea centrului de securitate Galileo | | | | | | | | | | | | | | | | | |Titlurile 1 și 2 | | | |2,830 | |4,300 | | | | | | | | | | | |Titlul 3 | | | |0,500 | |0,500 | | | | | | | | | | | |Subtotal Obiectivul 3 | | | |3,330 | |4,800 | | | | | | | | | | | | COSTURI TOTALE | | | |10,600 | |12,500 | | | | | | | | | | | |

În total, bugetul orientativ al agenției poate fi rezumat după cum urmează:

[pic]

Titlurile 1 și 2 corespund unui efectiv total revizuit de 44 de agenți temporari (AT) și 17 agenți contractuali (AC) sau experți naționali detașați (END) pentru anul 2012, precum și 57 AT și un număr total de 17 AC sau END pentru anul 2013.

Descrierea posturilor

GSMC ( Galileo Security Monitoring Center)

Trebuie menționat, de asemenea, că în ipotezele subadiacente utilizate la momentul pregătirii fișei financiare legislative care însoțea Regulamentul (UE) nr. 912/2010, se presupunea că sediul centrului GSMC era la Bruxelles. Oferta finală reținută a fost cea franco-britanică, care prevede două centre operaționale, unul la Saint-Germain en Laye (Franța) și celălalt la Swanwick (Regatul Unit).

2012

Punerea în funcțiune a centrului de securitate Galileo antrenează o primă majorare a efectivelor față de fișa financiară inițială, respectiv 1 AT redistribuit în cadrul agenției în 2011, conform sugestiilor oferite de serviciile orizontale ale Comisiei. Mai mult, față de fișa financiară inițială, care propunea o majorare cu 8 AT în 2012, pentru departamentul de securitate se solicită recrutarea în 2012 a 5 AT și 2 END suplimentari. Aceasta corespunde în principal fazei de demarare (stabilirea procedurilor, mediul de testare a sistemelor, instruire etc.) a acestui centru. În total, în 2012 GSMC va dispune de 14 AT și 2 END.

Descrierea posturilor este următoarea:

- 1 GSMC Manager (AD11): responsabil pentru toate activitățile și serviciile centrului de securitate

- 1 GSMC Operations Manager (AD9): responsabil pentru funcțiile operaționale ale centrului de securitate (printre care recrutarea și gestionarea personalului operațional, dar mai ales analizele de securitate, gestionarea accesului la PRS, evaluarea securității Galileo, gestionarea în situații de criză etc.

- 1 GSMC Administrative Manager (AD7): sprijină funcționarea centrului în cadrul GSA și activitatea Consiliului de administrație

- 1 PRS Access Officer (END): responsabil pentru gestionarea accesului la PRS, lucrează în schimburi pentru a asigura supravegherea operațiunuilor 24 de ore pe zi, 7 zile din 7.

- 2 Galileo Security Monitoring Officers (1 END și 1 AD7): responsabili pentru supravegherea securității Galileo Signal In Space (SIS), Galileo Commercial Service (CS), Safety Of Life (SOL) și a datelor utilizatorilor din sistemul External Region Integrity System (ERIS)

- 1 GSMC Technical Officer (AD7): analizează informațiile și pregătește rapoartele tehnice, identifică amenințările la adresa sistemelor GNSS

- 1 GSMC System Administration Officer (AD7): responsabil printre altele pentru stocarea informațiilor, întreținerea bazelor de date, a sistemelor de back-up și a întregului sistem informatic. Acest post include și funcția de ofițer de securitate responsabil cu sistemele informatice locale ( Local Informatics Security Officer - LISO).

- 1 GSMC Local Security Officer (AD7): pune în aplicare măsurile de securitate în cadrul GSA și supraveghează implementarea măsurilor de securitate ale Comisiei la nivelul GSA.

- 1 CDA COMSEC Officer (AD7): responsabil pentru implementarea COMSEC și TEMPEST

- 1 GSMC Administrative and Financial Administrator (AD7): asistă la coordonarea activităților administrative ale GSMC, inclusiv cele financiare

1 GSMC HR Assistant (AST3): interfața resurselor umane ale GSA în cadrul GSMC

Se reamintește că GSA trebuie să facă față noilor cereri rezultate în urma dezbaterilor cu Consiliul și Parlamentul. Astfel, în cadrul dezbaterilor cu Consiliul și Parlamentul, GSA a primit trei sarcini în plus față de propunerea Comisiei (și implicit față de fișa financiară inițială). Inițial, impactul acestora asupra resurselor umane nu fusese luat în calcul. Sarcinile sunt următoarele:

- autoritatea de distribuție criptografică, numită ADC (Autoritatea de distribuție criptografică)

- gestionarea codurilor, numită FKC ( Flight Key Cell – Celula de supraveghere a codurilor de zbor)

- acreditarea segmentului utilizatorilor, adică acreditarea producătorilor de receptori PRS de către autoritățile naționale de securitate.

Având în vedere aceste sarcini suplimentare, pentru anul 2012 trebuie planificate următoarele posturi (+3 TA pentru GSMC):

- 1 GNSS Technology Regime Implementation Officer (AD6): subordonat șefului departamentului de securitate, urmărește îndeplinirea îndatoririlor agenției privind pregătirea unui regim de control GNSS la nivel european, pregătirea avizelor pe teme de politică de securitate și chestiuni referitoare la controlul și securitatea exporturilor în cadrul acordurilor internaționale legate de programele GNSS europene.

- 1 Security Documentalist Officer (AD6): organizează și structurează fluxul documentelor elaborate și primite de departamentul de securitate al GSA, în vederea asigurării unei utilizări optime a informațiilor sensibile și clasificate (cu sprijinul ofițerului responsabil pentru controlul registrului GSA) în cadrul departamentului de securitate și pentru programele GNSS europene, inclusiv gestionarea acreditării de securitate și a laboratoarelor de referință PRS. În conformitate cu noile misiuni ale agenției, el/ea va fi punctul de contact responsabil pentru gestionarea documentației pe segmentul utilizatorilor PRS.

- 1 PRS Pilot Project Officer (AD7): facilitează proiectele comune de optimizare a infrastructurii PRS pentru statele membre. Testează funcțiile PRS la nivelul utilizatorilor.

2013:

Fișa financiară inițială indica un total de 13 AT alocați în 2013 pentru centrul de securitate (GSMC). Revizuirea numărului de agenți ai acestui centru implică o creștere cu 13 AT și 2 END, ajungând la un număr total de 28 de persoane (26 AT și 2 END) în 2013.

Centrul GSMC trebuie să fie complet funcțional în 2013. Aceasta presupune 7 AT în plus față de majorarea inițială cu 5 posturi AT, prevăzute în fișa financiară a GSMC pentru anul 2013.

În 2013 vor fi angajați 4 Galileo Security Monitoring Officers , 4 GSMC Technical Analysts , 1 GSMC Registry Control Officer , 1 CDA Crypto Custodian , 1 GSMC Finance Officer , 1 GSMC Call Centre Officer .

În 2014, centrul va trebui să fie complet operațional (24 de zile din 24, 7 zile din 7), antrenând o revizuire a necesităților GSMC care va fi evaluată mai târziu, în cadrul propunerilor pentru noile perspective financiare.

Acreditare

Aceste posturi suplimentare sunt legate direct de noile sarcini rezultate în urma dezbaterilor cu Consiliul și Parlamentul.

2012 :

Față de fișa financiară inițială care propunea o majorare cu 0 AT în 2012, pentru departamentul de securitate se solicită recrutarea în 2012 a 2 AT suplimentari.

Cei doi ofițeri responsabili pentru acreditarea de securitate (AD7) vor răspunde pentru tot ce înseamnă acreditarea de securitate a segmentelor de utilizatori (inclusiv receptorii PRS și producătorii de receptori PRS)

2013:

Mai mult, în 2013 departamentul de acreditare va avea nevoie de 1 AT suplimentar față de fișa financiară inițială, astfel încât să poată acoperi toate aspectele sarcinilor suplimentare legate de acreditare, cerute de Consiliu și Parlament.

Mutarea

Mutarea agenției la Praga este prevăzută pentru anul 2012. Comisia examinează împreună cu agenția estimarea costurilor necesare pentru acoperirea alocațiilor, compensărilor și costurilor de mutare pentru personal (fie că este mutat sau nu), îmbunătățirea clădirii, infrastructura IT și alte materiale. O sumă preliminară de 500 000 EUR a fost inclusă în buget în vederea acoperirii costurilor inițiale cu mutarea. Această estimare inițială va fi revizuită după încheierea negocierilor cu guvernul ceh. Comisia va informa ulterior autoritatea bugetară în legătură cu rezultatele acestei evaluări finale.

Estimările cu privire la personal sunt următoarele:

[pic]

[pic]

Impactul estimat asupra creditelor cu caracter administrativ

Sinteză

- ( Propunerea/inițiativa nu implică utilizarea de credite administrative

- ( Propunerea/inițiativa implică utilizarea de credite administrative, conform explicațiilor de mai jos:

Necesarul de resurse umane estimat

- ( Propunerea/inițiativa nu implică utilizarea de resurse umane

- ( Propunerea/inițiativa implică utilizarea de resurse umane, conform explicațiilor de mai jos:

Compatibilitatea cu cadrul financiar multianual actual

- ( Propunerea/inițiativa este compatibilă cu cadrul financiar multianual existent.

Creditele necesare pentru acoperirea majorării contribuției la funcționarea agenției, înscrise la linia 02.050201 (1 milion EUR în 2012 și 1 milion EUR în 2013) vor fi acoperite prin redistribuire de la linia bugetară 02.010405

- ( Propunerea/inițiativa necesită o reprogramare a rubricii corespunzătoare din cadrul financiar multianual.

- ( Propunerea necesită recurgerea la instrumentul de flexibilitate sau la revizuirea cadrului financiar multianual[14].

Participarea terților la finanțare

- ( Propunerea nu prevede cofinanțare din partea terților

- Propunerea prevede cofinanțare, estimată în cele ce urmează

Impactul estimat asupra veniturilor

- ( Propunerea/inițiativa nu are impact financiar asupra veniturilor.

- ( Propunerea/inițiativa are următorul impact financiar:

( asupra resurselor proprii

( asupra diverselor venituri

[1] JO L 276, 20.10.2010, p. 11.

[2] JO L 196, 24.7.2008, p. 1.

[3] ABM: (Activity Based Management) gestionarea pe activități – ABB (Activity-Based Budgeting): întocmirea bugetului pe activități

[4] Astfel cum sunt menționate la articolul 49 alineatul (6) litera (a) sau (b) din Regulamentul financiar.

[5] Explicațiile privind modurile de gestionare și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_fr.html

[6] Astfel cum sunt menționate la articolul 185 din Regulamentul financiar.

[7] CD = credite diferențiate / CND = credite nediferențiate

[8] AELS: Asociația Europeană a Liberului Schimb.

[9] Țări candidate și, după caz, țările potențial candidate din Balcanii Occidentali.

[10] Anul N este anul în care începe implementarea propunerii/inițiativei.

[11] Asistență tehnică și/sau administrativă și cheltuieli în sprijinul implementării programelor și/sau acțiunilor UE (fostele linii „BA”), cercetare indirectă, cercetare directă.

[12] Anul N este anul în care începe implementarea propunerii/inițiativei.

[13] Realizările se referă la produse și servicii care urmează a fi furnizate (de ex.: numărul de schimburi de studenți finanțate, numărul de km de străzi construite etc.).

[14] A se vedea punctele 19 și 24 din Acordul interinstituțional.